Buffy the Vampire Slayer
Buffy the Vampire Slayer () je američka akciono-horor-fantastična TV serija koja se originalno emitirala na programu mreže The WB od 1997. do 2001. te na programu mreže UPN od 2001. do 2003. Stvorio ju je Joss Whedon kao nastavak istoimene filmske komedije, kojoj je bio scenarist. Protagonistica, čiji lik tumači Sarah Michelle Gellar, je Buffy Summers, atraktivna ali naizgled ne pretjerano inteligentna učenica srednje škole u kalifornijskom gradiću za koju je ispostavi da je posljednja u nizu "Ubica vampira", djevojaka koje su vijekovima birane da se bore protiv vampira, vukodlaka, demona i raznih drugih nadnaravnih čudovišta. Radnja prikazuje kako joj u tome pomažu Čuvari, kao i grupa odanih prijatelja iz škole prozvana Scobby Gang.

Whedon je lik u originalnom filmu (gdje ju je tumačio Kristy Swanson) zamislio kao svojevrsnu inverziju arhetipa atraktivne plavuše koja odlazi na neko mračno mjesto da bi bila brutalno ubijena u tipičnom horor-filmu, odnosno od njega učinio lik koji umjesto toga odbija čudovišta. U TV-seriji je, za razliku od filma, koji je završio kao parodija horor-žanra, preuzeo daleko ozbiljniji pristup (iako serija sadrži značajne količine crnog hunora), odnosno borbu Buffy protiv čudovišta prikazao kao svojevrsnu metafora problema odrastanja, odnosno socijalizacije u srednjoj školi. Zbog odbacivanja stereotipova i pretvaranja Buffy u akcijsku heroinu, Whedon je dobio brojne pohvale u feminističkim krugovima. Kada je tokom serije počeo motiv "zabranjene ljubavi" između Buffy i vampira po imenu Angel (čiji lik tumači David Boreanaz), to se često tumačilo i kao svojevrsna alegorija na homoseksualnost; Whedon, koji se također žustro zalagao za prava LGBT zajednice u SAD, je kasnije te motive i eksplicitno koristio uvodeći motive lezbijske ljubavi među likovima.

Buffy je doživjela izuzetnu gledanost i kult-status. Popularnost Angela je, pak, omogućila snimanje spin-off serije Angel koja je na programu bila od 1999. do 2004. godine.

Vanjske veze 

 
 
 
 Buffyverse Wiki

Američke TV-serije
Akcijske TV-serije
Vampiri